Las Kolinasas didžiuojasi ilgesne nei 80 metų istorija,
tačiau dėl neseniai atliktos renovacijos...
LAS KOLINASAS VIEŠBUČIO PASLAUGOS
...šis viešbutis tapo neatpažįstamas ir itin modernus.
Elitiniams nariams siūlome ypatingas privilegijas...
VIEŠBUČIO IR KURORTO ELITINIS NARYS
...pavyzdžiui, mūsų pasaulinio garso švedišką stalą.
PAS PONĄ TORTUGĄ
Paragaukit „Margaritos“ prekyviečių pasaže esančiame bare „Pas poną Tortugą“.
Tai klaida!
Aš užsisakiau apartamentus, ne kambarėlį.
Kaip suprasti, kad visus kambarius vadinat apartamentais?
Tiek to.
Ar Chulija Gonzales jau užsiregistravo?
Taip, aš suprantu, kad saugote savo svečių privatumą, bet aš ją pažįstu.
Na, pažinojau. Tai ilga istorija su daug pakilimų, nuosmukių
ir nesusipratimų, dėl kurių kilo daugybė intrigų.
Ji kupina meilės ir...
Alio?
Jie siūlo paslaugų paketus.
Hjugai! Nori pažiūrėt filmą „Užsispyrusi blondinė“
ir nepelnytai neįvertintą jo tęsinį?
Džo!
Noriu sužinot, kada užsiregistruos Chulija.
Gali padaryti taip, kaip tik tu moki, na, žinai, prakalbinti registratorę?
Kaip pasakysi, bose.
- Viskas dėl tavęs. - Ačiū.
Bet pirma užsuksiu „Pas poną Tortugą“ užkąsti įdarytų Chalapos paprikų.
Bet...
Tau čia patinka labiau, nei turėtų.
Gerai, likome dviese.
Gal nori istorijos prieš miegą?
Tu rimtai? Dabar valausi dantis. Tai gali palaukti?
O Dieve.
Kas nutiko šiai vietai?
1985 m. viskas buvo geriau.
O Chulijos suknelių parduotuvė buvo apskritai fantastika.
Iki didžiojo atidarymo buvo likusios kelios dienos,
ir visi aktyviai prisidėjome, kad Chulija sėkmingai pasiektų finišą.
Paskutinė partija.
Negaliu patikėt, kad dalyvausim prašmatniame Las Kolinaso renginyje.
Aš net nusipirkau antrą kaklaraištį. Ir šįkart - ne rudą.
Jis tokios sodrios chaki spalvos, kuri...
Pala.
Ar mano antras kaklaraištis ir vėl rudas?
O aš išprašiau, kad Sara apsivilktų sutvirtinimo suknelę. Atrodo žavingai!
Mama, tikrai nori, kad su ja eičiau?
Kišenėje radau Dievo kūną.
Gali nesistengti. Šitų debatų tu nelaimėsi.
Aš taip jums dėkinga už viską, ką dėl manęs darote.
- Ačiū. - Mes tavim labai didžiuojamės, Chulija.
Šitos suknelės - pačios gražiausios palaidūniškos suknelės pasaulyje!
Eikš.
Kas negerai?
Mama per stipriai apkabino?
Kai baigiau mokyklą, mane taip apkabino, kad vos šonkaulių nesulaužė.
Ne dėl to. Tiesiog...
Norėčiau, kad ir mano šeima mane palaikytų taip, kaip jūs.
Chulijos tėvai gyveno Kolumbijoje - už tūkstančių kilometrų.
Negalėjau įsivaizduot, kad tokią akimirką šalia nebūtų mano šeimos.
Bet tada sugalvojau, kaip padėti Chulijai.
Nesijaudink, mieloji.
Atidarymas bus nepakartojamas.
Chulijos butiko atidarymas bus katastrofa.
Negalime leisti, kad Alechandras Vera dalyvautų parduotuvės atidaryme,
kai šitaip atrodo kurortas!
„Šitaip“ tai...
Liaukis, done Pablai!
Šie krūmai taip subujojo, kad atrodo kaip gyvatvorė.
O tu žinai, kaip nekenčiu gyvatvorių.
Jau matau, kaip Alechandras spokso į mane
tomis paslaptingomis, veriančiomis rudomis kaip šokoladas akimis.
Rudomis kaip šokoladas?
Labiau rudomis kaip kakas.
Man gana.
Done Pablai, šiam renginiui paruošti pasitelk visus darbuotojus.
Jei reikia, pasamdyk papildomų darbuotojų.
Bet kol šis kurortas neblizgės kaip veidrodis, nė vienas nemiegos!
Turim dajanišką problemą.
DONAS PABLAS BONILJA PASLAUGŲ DIREKTORIUS
Alechandras Vera Dajaną erzina.
O suerzinta Dajana reiškia suerzintus darbuotojus.
Viešbučių sektoriuje tai reiškia pabaigos pradžią.
Gal jai užsakyti dar vieną masažą keturiomis rankomis?
Jai nepadėtų ir aštuonios rankos.
O gal?
Kaip visi sutilptų?
Tam, kad Alechandras Vera būtų mūsų nebylus partneris,
mums reikia turėti svertų, Maksimai.
Paslapčių knyga!
Jau sakiau, tiesiog žurnalas.
Pažiūrėk, kiek informacijos turime apie Verą.
SVEČIAS: ALECHANDRAS VERA MĖGSTA SEVIČĘ.
Mėgsta sevičę?
Ir viskas?
Ponas Vera - labai uždaras žmogus,
todėl per parduotuvės atidarymą nesitrauk nuo jo nė per žingsnį.
Pasistenk rasti su juo ką nors bendro.
Gal jis prasitars apie ką nors, ko mums prireiks ateičiai.
Veiksiu kaip agentas po priedanga?
Tikrai ne.
- Gal prisisegti mikrofoną? - Jokių mikrofonų. Tai subtilus darbas.
Supratau. Einu. Reikia susigalvoti sau legendą.
Ne. Jokių legendų. Paprasčiausiai esi Maksimas Galjardas!
Paslapčių knyga.
Tas pavadinimas man pradeda patikti.
Kelios dienos prabėgo akimirksniu,
ir pagaliau išaušo Chulijos butiko atidarymo diena.
Šiandien - svarbioji diena. Kaip jautiesi?
Kaip turėčiau jaustis? Atidarymas po keturių valandų.
Bet viską suplanavau sekundžių tikslumu, tad staigmenų neturėtų būti.
Taip. Jokių staigmenų.
- Kas čia buvo? - Kas čia buvo kas?
Tas mokyklinukės kikenimas.
Maksimai, ką nors suplanavai?
Jei taip, sakyk. Šiandien netinkama diena staigmenoms.
Gerai jau, gerai. Būčiau pasakęs šiek tiek vėliau,
bet įkalbėjau tavo tėvus atskristi iš Medeljino.
Jie bus laiku, kad spėtų į atidarymą.
Ne!
- Iš džiaugsmo taip sakai? - Ne!
Aišku.
Bet negi nesakei, jog norėtum, kad tave palaikytų tavo tėvai?
Emociškai, bet ne fiziškai.
Tai kodėl iškart to nesakei?
Tai, ką tu padarei, labai miela, bet mano tėvai - diplomatai.
Jie svarbūs. Jie įtakingi.
Jie iš esmės yra snobai.
Jų manymu, mados pasaulis yra kvailystė ir tuštybė.
Nevertas manęs.
Bet šiandien - pats geriausias laikas
parodyti tavo tėvams, kad tai, ką tu darai, yra rimta.
Tik pažvelk! Tai fantastika!
Spėju, parduotuvę, pilną rankų darbo suknelių, sunku pavadinti tuštybe.
Įsivaizduok, kaip ištįs jų veidai, kai jie čia pasirodys.
Pirma, jie pamatys, kaip tu dramatiškai atveri duris.
Antra, jie gaus po taurę mūsų geriausio šampano.
Trečia, jie išgirs tavo kalbą, kurioje tu padėkosi jiems...
Už netikėjimą manimi, kuris dar stipriau uždegė mano aistrą.
Pasprinkit, Rauli ir Veronika!
Gerai. Su tavo tostu mes dar padirbėsim.
Puikus planas, tikrai. Ačiū.
- O Dieve! - Kas?
Tai buvo paprastas bučinys.
Turi galvoje šitą?
Ši kaukė atjaunina mano veidą.
Kartu su kremais, kuriuos turiu vonioje.
Ir odos valikliais bei serumais.
Atrodai kaip nupigintas Geležinis žmogus.
Na, dėl prasto apšvietimo viešbutyje turiu imtis visų įmanomų priemonių.
Čia net ir tu atrodai kaip šešiolikos metų vyrukas.
Gerai, grįžtam į atidarymą.
Viskas tik prasidėjo.
Na, beveik prasidėjo.
Atsiprašau.
Butikas dar nedirba?
Jau tuoj. Tuo tarpu pasivaišinkite kokteiliu.
Ačiū.
Hektorai, spėriau nešiok gėrimus.
- Judinkis. - Kolegė tu man labiau patikai.
Lorena, man reikia tavo pagalbos!
Kas atsitiko, Koko Šanel?
Lorena, netrukus turėtų atvažiuoti mano tėvai.
Gali man pranešti, kai jie atvyks?
Noriu, kad mano tostas nuskambėtų tuo metu, kai jie čia pasirodys.
- Kaip dramatiška. Žinoma. - Ačiū.
Ne tik sugadinai savo gražiąją sutvirtinimo suknelę...
DIDYSIS ATIDARYMAS CHULIJA G.
Tai aš kalta, kad pietums paruošei pomidorų padažą?
Ne, tavo kaltė ta, kad tris dienas iš eilės vilkėjai ją per pietus.
O dabar tu atkreipi visų dėmesį.
Žiūrėkit.
Atrodytų, kad rankoje laikau mažytį buritą.
Arba esu milžinas ir rankoje laikau normalaus dydžio buritą.
Gelbėkit!
Liaukis, prašau.
Gal galėtumėt abu elgtis kaip normalūs žmonės? Dėl Chulijos.
Juk nenorim atkreipti į save dėmesį.
Nora!
Norai labai patiko jos treniruočių guru,
bet ji dar nebuvo pasiruošusi, kad apie tai sužinotų kiti.
Sveika, Maksimo bose ir daugiau niekas.
Taip!
Malonu matyt tave, Maksimo mamą ir daugiau nieką.
Malonu.
Šiaip jau ji dar ir mano žmona.
Džonis Eskūpsas groja greitai ir gražiai.
Kol Chulija ruošėsi pasitikti tėvus,
aš turėjau laiko savo slaptai misijai - susidraugauti su Alechandru Vera.
Pone Vera!
Viskas, ką reikėjo padaryt - surasti ką nors bendro su ponu Vera.
Sevičės vyruti!
Nusprendžiau pradėti nuo to, kuo domisi kiekvienas meksikietis.
Kaip jums vakarykštės rungtynės? Įtemptos, ar ne?
Kokios rungtynės?
Futbolo.
Tiesą sakant, nuo tada, kai su broliu pardavėm savo komandą,
nelabai domiuosi futbolu.
Aš jus suprantu.
Ne tai, kad turėjau savo komandą, bet kartą pardaviau dviratį.
Po to nė nebežiūriu į dviračius.
Taigi, vasara, ar ne?
Vasara, ne?
Nuostabus metų laikas.
Nekenčiu vasaros.
Karštis kenkia mano plaukams. Todėl aną savaitę skridau į Austriją.
Geras! Dievinu kengūras.
Ką?
Kengūras.
Labai mielos.
Ką?
Matau Dajaną. Nueisiu pasilabinti.
Iki greito, Maksimai.
Australija, žioply tu.
Maksimai Galjardai.
Atsiprašau, mes pažįstami?
Maksimai! Nepažįsti mano sesers?
Aš ta, kuri tau labai patiko, neprisimeni?
Žinoma! Inesa!
Ji Dulsė.
Dulsė, teisingai.
Tu man trinktelėjai maraka per Inesos 15-ąjį gimtadienį?
Tau Inesa trinktelėjo maraka per Floros 15-ąjį gimtadienį.
Nesijaudink. Mūsų tiek daug, kad sunku susigaudyti.
Donas Pablas pasamdė Dulsę padėti vakarėlyje.
Taigi, pirmą kartą pabūsiu svečiu Las Kolinaso renginyje,
o ji plaus indus.
Tau patiks, tiesa?
Daug geriau, nei visą dieną prižiūrėti sesių vaikus.
Kai jie sužinojo, kur paslėpti peiliai, padėtis tapo nevaldoma.
Teisingai.
Tai tu toji linksmuolė.
Ne, tai Silvija.
Dajana, juk suprantat, kad negalime prekiauti suknelėmis iš dengtos perėjos?
Tikiuosi, suknelės nepriekaištingos.
Atsiprašau, bet ką jūs išmanote apie moterų madas?
Suknelės ant jūsų miegamojo grindų nesiskaito.
Patikėkite manim, Dajana.
Aš neblogai išmanau moters kūną.
Atsiprašau.
- Tau nemalonu? - Kodėl turėtų būt nemalonu?
Na, nes moteris, kurią kažkada mylėjai, akivaizdžiai flirtuoja su vyru,
kuris žinomas tarptautiniu mastu, gerokai turtingesnis ir net aukštesnis už tave.
Jis už mane nė kiek ne aukštesnis!
Be to, jų santykiai - griežtai darbiniai.
Maldauju.
Esu prisižiūrėjęs pakankamai muilo operų, kad suprasčiau, jog jiedu
laukia nesulaukia, kol galės nuplėšti vienas kitam drabužius.
Ačiū.
Chulija, laikas! Negalime prekiauti suknelėmis iš dengto praėjimo.
Gerai, jūs teisi.
Gal jūs galėtumėt atverti duris?
Dabar negalėčiau atsidurti dėmesio centre.
Esi tikra?
Nenoriu atimt iš tavęs šlovės akimirkos.
Ponai ir ponios,
man didžiulė garbė ir privilegija pasveikinti jus
butiko „Chulija G.“ atidaryme!
CHULIJA G.
Valio, Chulija!
Nors Chulijos tėvai praleido pirmąją mūsų plano dalį,
ji nenorėjo, kad jie praleistų kitas dvi jo dalis.
Pasakyk Betui, kad neatidarytų šampano, kol neduosiu ženklo.
Ir koks bus ženklas?
Kai šūktelsiu, kad atidarytumėt šampaną.
- Dieve, koks tu nesupratingas, Hektorai! - Gerai jau, ramiai.
Ta nauja parduotuvė gerokai tave pakeitė.
Atsargiau.
Sveikutė.
Mergina su sultiniu.
„The Go-Go's“.
Ką čia darai?
Atėjau į draugės renginį. O tu?
Vakarieniauju su tėvais.
Jiems patinka, kaip čia ruošiamos austrės.
Tipiškas fresa penktadienis, tiesa?
Šimtu procentų.
Mūsų šeima irgi labai mėgsta austres.
Mes neįsivaizduojam be jų gyvenimo.
Tipo, kada pagaliau valgysim ne austres?
- Gerai, aš jau bėgsiu. - Norėčiau dar kartą su tavim susitikti.
Gal galėtume suplanuoti kitą pasibuvimą kaip normalūs žmonės?
Man patinka tavo mintis.
Išskyrus tą dalį apie „normalius žmones“.
Užrašysiu tau savo telefono numerį.
Tu visada turi rašiklį?
Na, tai pasiteisino.
Jis padėjo man susipažinti su labai miela mergina aną dieną.
Žinai, ką?
Mano draugė labai užsiėmusi.
Ir tikrai nepastebės, kad aš dingau.
Gal dabar ir susibėgam?
Hors d'oeuvre? Taip prancūziškai vadinasi krabų pyragas.
Tu ne itin gabus kalboms, ar ne, Čadai?
- Kaip suprasti? - Pala. Tu dirbi padavėju?
- Maniau, kad tu sodininkas. - Pako mane paaukštino.
Jis pasakė, kad viešbučiui taip bus geriausia.
Kodėl man nesakei, kad padavėjo darbas toks įdomus?
Lyg dalintum visiems kąsnio dydžio apkabinimus.
- Kąsnio dydžio apkabinimą? - Nebūk mažas vaikas, Čadai. Duokš.
Ji suvalgė visus mano apkabinimus.
Ką tik nurijai nė nekramčiusi. Tau viskas gerai?
O kaip tau atrodo?
Tėvai jau turėjo čia būti.
Esu tikras, jie įstrigo spūstyje. Viskas bus gerai.
- Tik kramtyk. - Pats kramtyk!
Visą dieną nieko nevalgiau.
- Patikėk. Ir man taip buvo. - Tikrai?
Kaip?
Esu pats ne kartą susiginčijęs su mylimąja.
Kartais sunku suprasti, ar geriau padėti, ar paklausyti.
Man šito sakyti nereikia.
Moterų neįmanoma suprasti.
Nežinau, ar aš...
Nebaigęs sakinio supratau,
kad tai buvo ta bendra tema, kurios ieškojau.
Pagaliau galėjau rasti bendrą kalbą su ponu Vera, nors teko šiek tiek suvaidinti.
Taip! Tos moterys, ar ne?
Nereikia man sakyti. Jos tokios...
Bet ir, maždaug, ką?
Ką?
Būtent. Puikiai pasakyta.
Žinai, ko tau reikia? Viskio. Eime.
Skanu!
Labai skanu.
Nori dar?
Negaliu. Šlykštus.
Ačiū Dievui.
Neįsivaizduoju, kaip mano tėtis gali jį gerti.
Tavo tėtis irgi mėgsta meskalį?
Tiesą sakant...
mano tėtis miręs.
O Dieve. Užjaučiu.
Ačiū. Viskas gerai.
Tai nutiko labai seniai.
Nors vis dar jo ilgiuosi.
Dar turėčiau tau pasakyti, kad nesu turtinga.
Tipo, visai neturtinga.
Esu čia tik todėl, kad kurorte dirba mano brolis.
Nepyk. Nežinau, kodėl iškart nepasakiau.
Niekini mane?
Niekinu?
Sara, man nerūpi pinigai.
Mano tėvai turi krūvą pinigų, bet yra tikri šikniai.
O tu esi kitokia.
Na, atrodai kaip roko žvaigždė.
- Manai? - Taip.
Mano mama sako, kad atrodau kaip liokajus.
Labai patrauklus.
Ir aš norėčiau panašiai rengtis.
Ši suknelė mane užknisa.
Žinai, ką?
- Ką darai? - Einu paplaukioti.
Pažiūrėk, kokios puikios bangos.
Kas greičiau nubėgs iki vandens, o gal tu bijai?
Neleisk jam taip su tavim kalbėti, girdi?
Apie ką tu čia?
Apie poną Verą.
Jis toks nemandagus.
Akivaizdžiai flirtuoja su tavim, lyg būtum kokia jo aistruolė.
Tu nesi jo aistruolė!
Esi Dajana, bliamba, Deivis.
Esu Dajana, bliamba, Deivis.
Vieną gražią dieną tavo garbei bus pastatytas paminklas.
Kai kitą kartą jis bandys apgaubti tave savo žavesiu,
parodyk jam, kas čia bosas.
Tu visiškai teisus, Hektorai.
Gal taip ir padarysiu.
Gerai. Taip ir padaryk.
Esi verta, kad su tavim elgtųsi kaip su karaliene.
Be to, ne toks jis ir aukštas.
Meilė - sudėtingas dalykas, Maksimai.
Ji ir rojus, ir pragaras.
Pragaras - mano buvusi žmona.
Daugiau niekad nepadarysiu tokios klaidos.
Tai padėjot kryžių ant meilės?
Meilės išsižadėjau.
Bet moterų - ne.
Nesakykit taip, pone Vera.
Meilė gali laukti jūsų už kampo, tik jūs dar to nežinot.
Tu dar jaunas ir kupinas iliuzijų.
- Jūsų mėgstamiausias, p. Vera. - Ačiū.
- Ne. - Taip, ir jam vieną.
- Ačiū, Dulse. - Į sveikatą.
Pala. Ar tave pasamdė ne indų plauti?
Taip. Bet į virtuvę atėjo kažkoks güerito vardu Čadas
ir pareiškė, kad jis plaus indus.
Aišku. Turbūt tai dalis jo dvasinio tobulėjimo.
Taip. Na, jei ko nors prireiks, kreipkitės.
- Ačiū. - Nėra už ką.
Pone Vera, skambutis, kurio laukėte.
- Ačiū. - Atrodot kaip iš ateities.
Atsiprašau, turiu išspręst problemą.
Kokia situacija su Elena?
Betai! Juk sakiau neatidaryti šampano, kol nepasakysiu!
Svečiai maldavo, kad atidaryčiau.
Versti barmeną nepilstyti alkoholio yra tas pats,
kas versti gydytoją negydyti sergančių žmonių.
Gali įstumti kamštį atgal?
- Chulija, viskas gerai. - Ne, negerai!
Liepiau jam neatidaryti šampano, kol nepasirodys mano tėvai.
- Negaliu jiems duot išsikvėpusio šampano. - Gerai, jie praleido jau dvi dalis.
Bet svarbiausias dalykas yra tavo kalba.
- Ir niekas negali tavęs versti... - Kalbą!
- Nagi, Chulija G.! Kalbą!
Chulija dar tikėjosi, kad jos tėvai suspės atvykti
ir išgirsti jos kalbą, tad nusprendė patempti laiką.
Gerai.
Aš...
Sveikinu visus, čia susirinkusius.
Prieš atverdama butiko duris, norėčiau išreikšti savo padėką.
Gerai.
Džoni Eskūpsai! Štai jūs. Labai džiaugiuosi, kad vėl esat su mumis.
Jūs puikus muzikantas.
Kas toliau?
Oras pastaruoju metu nekoks, ar ne?
Tai saulė, tai debesys, saulė, debesys. Apsispręsk jau vieną kartą!
Su kalbom jai nekas.
Minutėlei atsiprašysiu.
Paaiškėjo, kad Chulijos tėvai ne vėlavo.
Jie apskritai neatvyko.
Jiems sutrukdė kažkokie „svarbūs reikalai“.
Bet jie vylėsi, kad jų dukrai smagu jos „keistame vakarėlyje“.
Tai kur aš sustojau?
Aš... aš noriu padėkoti...
Aš... Atleiskit.
Žinai, kad myliu Eleną, bet laikas ja atsikratyti.
Man paraidžiui pakartoti?
Į Ramiojo vandenyno vidurį ją.
Netikėjau savo ausimis.
Tai buvo tas, ko man reikėjo Paslapčių knygai,
bet Chulijai manęs reikėjo labiau.
Eikš.
Kas nors gali pamatyti.
Gerai. Jei nenori, nereikia.
Stop.
Sustok. Gana.
Galėtume praleisti tą dalį, kai mano mama karštai myluojasi?
Žinoma. Man nereikėjo.
Gerai, einam toliau.
Štai kur tu.
Jie neatvyks, Maksimai.
Chulija, jaučiuosi siaubingai.
Neturėjau jų kviesti, pirma nepasikalbėjęs su tavim.
Tiesiog norėjau padaryt tau ką nors ypatingo tokią svarbią dieną.
Bet tai buvo kvaila.
Aš pykstu ne ant tavęs.
Ant savęs.
Vis dar tikiuosi sulaukti iš savo tėvų palaikymo.
Kai ir taip aišku, kad ši...
mano svajonė... jiems nepriimtina.
Kai aną kartą buvau namie, jie susilažino, kada aš viską mesiu
ir pagaliau ištekėsiu už vieno iš 15-os advokatų, kuriuos jie išrinko.
Iš penkiolikos?
Nieko sau, Kolumbijoje žmonės mėgsta bylinėtis.
Na, tavo tėvai neteisūs, kad nemato to, ką matau aš.
Ir to, ką mato visi kiti.
Girdėjai mano kalbą? Nusipaisčiau apie orą.
Taip, sukneles tau sekasi kurti geriau, nei sakyti kalbas.
Bet kai aną kartą čia stovėjome,
tu buvai registratorė su eskizų albumu.
Pažvelk į save dabar.
Turėtum didžiuotis savimi, Chulija.
Nepaisant to, ar čia yra tavo tėvai, ar ne.
Beje, vienas iš tų advokatų buvo gan mielas.
Tad būk atsargus.
Mano žodžiai paguodė Chuliją, bet jai ši diena vis viena buvo sugadinta.
Kol ji nepamatė savo pirmosios pirkėjos.
Donja Nora?
Chulija.
Ir tu, ir parduotuvė - nuostabios. Sveikinu.
Atleisk, žinau, kad dar neįjungei kasos aparato,
bet bijojau, kad suknelės nenugvelbtų kuri nors kita pirkėja.
Tikrai? Jums nereikia pirkti suknelės tik iš mandagumo.
Perku ne iš mandagumo. Man ji labai patinka.
Nors ir nieko su ja nedarysiu, tik žiūrėsiu į ją.
Tai meno kūrinys.
Chulija visą dieną laukė pasirodant savo tėvų,
kol pagaliau suprato, kad jos šeima yra šalia.
Gerai.
Butikas „Chulija G.“ - oficialiai atidarytas!
Dabar, kai Chulija pagaliau įgyvendino savo svajonę,
atėjo laikas užbaigti gėrimą su Alechandru Vera.
Pone Vera.
Dajana. Jau pasiilgot manęs?
Ne. Aš neketinu dalyvauti jūsų žaidimuose.
Tuoj prasidės.
Dajana pasiųs Verą toli, jis atsikirs,
ir tada prasidės šaltasis karas.
Stebėk.
Aš esu kurorto savininkė,
o ne pupytė, kurią norite pakabinti.
Nepaisant to, ką apie mane galvojat, aš nusipelnau pagarbos.
Jūs...
visiškai teisi.
- Tikrai? - Ji teisi?
Mano elgesys buvo visais atžvilgiais nederamas.
Bet, Dajana, elgiausi taip dėl to,
kad truputį jūsų prisibijau.
- Tikrai? - Prisibijo?
Žinoma. Jūs išmintinga. Pasitikinti savimi.
Jūs tikrai išmanot apie kurortą geriau už mane.
Labai tikiuosi jūsų atleidimo.
Man labai gėda.
Malonu, kad išsiaiškinom.
Turiu pripažinti, kad jūs mokat gražiai atsiprašyti.
O Dieve. Tai...
daug blogiau!
Regis, karštajame kare jie skelbia paliaubas,
kas yra dar jausmingiau.
Gal malonėtumėte su manim pavakarieniauti?
Kad galutinai atsiprašyčiau.
Turėsime progą pradėti viską iš pradžių.
Dajana, tik įsivaizduokit, kur nuves ši partnerystė,
jei būsime vienoje barikadų pusėje.
Taip. Taip, mielai.
Velnias, praleidau progą.
Labai graži pora.
Tau nemalonu, Hektorai?
Kodėl visi klausinėja to paties? Man dzin.
Ne dzin.
Čadai, aš...
- nesiruošiau jo gerti. - Atsiprašau.
Tik noriu greičiau baigti darbą.
Nekenčiu plauti indų.
Mano dvasinio tobulėjimo kelyje šis darbas nė kiek manęs nepatobulino.
Tai kodėl pasiūlei Dulsei pasikeisti darbais?
Pasiūliau? Nieko aš nesiūliau.
Aš nė nežinau, kaip visa tai nutiko.
Ji pamatė mane virtuvėje, prikabino ant ausų makaronų,
ir žiū - aš jau plaunu indus. Taškas.
Kažkokie raganos burtai.
Done Pablai, malonu jus matyti.
Pabendravau su ponu Vera ir sužinojau kai ką įdomaus.
Bėda ta, kad ne iki galo.
Ar gali būti, kad jis nori paskandinti savo buvusią žmoną Eleną?
Kas čia juokingo?
Manau, tu turi galvoje jo jachtą „Elena“,
kurią per skyrybas bando išsireikalauti jo buvusi žmona Linda.
- Štai kodėl jis nori paskandinti ją... - Ramiojo vandenyno vidury!
Žinoma. Dabar supratau.
Pala. O kaip jūs tai sužinojot?
Memo sesuo nugirdo poną Verą kalbant telefonu ir viską man pasakė.
Tą sužinojo Dulsė?
Reikia pripažinti, ji mane sužavėjo.
Būtent tokių iniciatyvių darbuotojų mums reikia.
- Bet ji buvo priimta laikinai. - Jau nebe.
Pasiūliau jai darbą prie baseino. Tą patį, nuo kurio pradėjai ir tu.
Jei atvirai, ji man primena tave, Maksimai.
Sara, kur visą vakarą buvai dingus?
Kodėl tavo plaukai šlapi?
Negali būti!
Atsiprašau, ar jūs ta pati Chulija G.?
Esu tikras, kad jūs labai užsiėmusi, bet kviečiu jus pašokti.
Nors abu tą vakarą negavome to, ko norėjome,
mes turėjome vienas kitą.
Ir tai buvo...
Kas dar?
- Ką tik tave apkamšiau. - Apie ką tu...
Ne, neapkamšei. Aš ne mažas lėliukas.
Tai šviesa vonioje palikta tam, kad aš nebijočiau?
Džo...
Kiek valandų?
Jau vėlu.
Užtrukau, kol surinkau info apie Chuliją, bet pamaniau, kad norėsi žinoti.
Taip. Teisingai pamanei.
Ji jau čia?
Klausyk, apgailestauju, bose,
bet Chulija Gonzales neužsisakė viešbučio šiai savaitei.
Apskritai jokia Chulija neužsisakė.
Tad... Man labai gaila.
Gali pabūti su Hjugu?
Noriu prasivėdinti smegenis.
Žinoma.
- Ar galėčiau... - Gali užsisakyti „Užsispyrusią blondinę“.
Puiku!
Hjugai. Neįsivaizduoji, koks malonumas tavęs laukia.
Hjugai.
Įdarytų Chalapos paprikų?
PAS PONĄ TORTUGĄ
Prisiliuobę amerikonai.
Išvertė Laima Banionienė